b'\n_START_ARTICLE_\nMiki Fujimoto\n_START_SECTION_\nKarera\n_START_PARAGRAPH_\nSi Miki ay isang orihinal na solo artist sa pamamahala ng kompanyang Hello! Project, minsang tinatawag ng kanyang mga tagahanga na karibal ni Aya Matsuura, sa katunayan, sila ay magkaibigan na matalik. Pagkatapos niyang magtanghal sa isang programang gianaganap lamang tuwing Bagong Taon, tinatawag na Kohaku Uta Gassen, idinagdag siya ni Tsunku sa grupong Morning Musume bilang kasapi sa pang-anim na henerasyon noong 2003._NEWLINE_Noong solo artist pa lang siya ay nakagawa siya ng limang single at isang album. Gumawa rin siya ng isang grupo na tinawag na Gomattou noong Oktubre ng taong 2002, kasama si Maki Goto (dating miyembro ng Morning Musume) at Aya Matsuura. Nakasama rin siya sa shuffle group na Odoru 11._NEWLINE_Taong 2003, noong idinagadag siya sa grupo, nakakakuha siya ng madaming linya sa mga awitin ng grupo, lalo na noong nagtapos si Natsumi Abe. Siya at ka-miyembrong si Asami Konno ay "ipinahiram" o pansamantalang inilagay sa grupong Country Musume. Sa taong ito, hinati ang Morning Musume sa dalawang bahagi, at siya ay inilagay sa grupong Morning Musume Otomegumi. Isinama rin siya sa shuffle group na 11 Water._NEWLINE_Pagdating ng taong 2005, si Mari Yaguchi, ang pinuno ng grupo noong umalis si Kaori Iida, ay biglaang nagretiro. Dahil dito, ang bise-pinuno ng grupo na si Hitomi Yoshizawa ay ginawang pinuno habang ginawang bise-pinuno si Miki. Sa taong ring ito, nailagay siya sa shuffle group na Sexy Otanajan.'